

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.19 | 2024. gada 28. novembrī |

**8.**

# Par zemes vienības “Rozas 2”, Madlienas pag., Ogres nov., iznomāšanu

Zemgales rajona tiesas Madlienas pagasta zemesgrāmatas nodalījumā Nr. 100000614087 ierakstīts nekustamais īpašums ar nosaukumu “Rozas 2”, Madlienas pag., Ogres nov., kadastra numurs 7468 009 0062, kas sastāv no zemes vienības ar kadastra apzīmējumu 7468 009 0062, un kopējo platību 15 ha (turpmāk tekstā – Nekustamais īpašums). Īpašuma tiesības nostiprinātas Ogres novada pašvaldībai (turpmāk – Pašvaldība).

Atbilstoši Ogres novada pašvaldības 2012. gada 30. jūnija saistošajiem noteikumiem Nr. 16/2012 “Ogres novada Teritorijas izmantošanas un apbūves noteikumi” un Grafisko daļu, Nekustamā īpašuma daļa ~ 9,54 ha platībā atrodas funkcionālajā zonā - lauksaimniecības teritorija (L).

Ņemot vērā, ka Nekustamā īpašuma daļa ~ 9,54 ha atrodas funkcionālajā zonā - lauksaimniecības teritorija (L), tā ir izmantojama lauksaimnieciskajai darbībai. Lai Nekustamā īpašuma daļa ~ 9,54 ha nebūtu regulāri jākopj par Pašvaldības budžeta līdzekļiem, to būtu lietderīgi iznomāt lauksaimniecības vajadzībām.

Nekustamais īpašums ir neapbūvēts, tas nav iznomāts un netiek izmantots. Nekustamais īpašums nav nepieciešams Pašvaldībai vai tās iestādēm to funkciju nodrošināšanai.

Publiskai personai piederoša vai piekrītoša zemesgabala vai tā daļas iznomāšanas kārtību un tās izņēmumus, kā arī nomas maksas aprēķināšanas kārtību noteic Ministru kabineta 2018. gada 19. jūnija noteikumi Nr. 350 “Publiskas personas zemes nomas un apbūves tiesības noteikumi” (turpmāk - Noteikumi). Noteikumu 28. punktā noteikts, ka lēmumu par neapbūvēta zemesgabala iznomāšanu pieņem iznomātājs. Saskaņā ar Noteikumu 32. punktu neapbūvētā zemesgabala nomnieku noskaidro rakstiskā vai mutiskā vai elektroniskā izsolē. Iznomātājs pieņem lēmumu par piemērojamo izsoles veidu, nodrošina izsoles atklātumu un dokumentē izsoles procedūru.

Saskaņā ar Noteikumu 29.8. apakšpunktu Noteikumu 32., 40., 41., 42., 42.1, 42.2, 42.3, 43., 44., 45. un 46. punktu var nepiemērot, ja tiek iznomāts neapbūvēts zemesgabals līdz 10 ha lauku teritorijā, kas tiek izmantots lauksaimniecībā, mežsaimniecībā vai ūdenssaimniecībā, uz termiņu ne ilgāk par sešiem gadiem, ja šo noteikumu 33.6. apakšpunktā minētajā termiņā pieteicies tikai viens pretendents.

Atbilstoši Noteikumu 30.4. apakšpunktam šo noteikumu 29.5., 29.6., 29.7., 29.8., 29.9. un 29.10. apakšpunktā minētajā gadījumā nomas maksu nosaka atbilstoši Ministru kabineta, pašvaldības domes, citas atvasinātas publiskas personas vai kapitālsabiedrības kapitāla daļu turētāja apstiprinātam nomas pakalpojumu maksas cenrādim, kas noteikts, ņemot vērā neatkarīga vērtētāja noteikto tirgus nomas maksu, vai neatkarīga vērtētāja noteiktajai tirgus nomas maksai (bet tā nedrīkst būt mazāka par šo noteikumu 5. punktā minēto).

Noteikumu 40. punkts noteic, ka neapbūvēta zemesgabala nomas tiesību solīšanu rakstiskā vai mutiskā izsolē sāk no iznomātāja noteiktās izsoles sākuma nomas maksas (bet tā nedrīkst būt mazāka par šo noteikumu 5. punktā minēto, t.i., 28 *euro* gadā). Iznomātājs organizē neapbūvēta zemesgabala apsekošanu un faktiskā stāvokļa novērtēšanu un izsoles sākuma nomas maksu nosaka, ievērojot zemesgabala atrašanās vietu, izmantošanas iespējas un citus apstākļus. Izsoles sākuma nomas maksas noteikšanai iznomātājs var pieaicināt neatkarīgu vērtētāju. Ja nomas maksas noteikšanai pieaicina neatkarīgu vērtētāju, nomnieks kompensē iznomātājam pieaicinātā neatkarīgā vērtētāja atlīdzības summu, ja to ir iespējams attiecināt uz konkrētu nomnieku.

Pamatojoties uz sabiedrības ar ierobežotu atbildību “Eiroeksperts”, reģistrācijas Nr. 40003650352, 2024. gada 5. septembra novērtējumu Nr. L14034/ER/2024, Nekustamā īpašuma daļas iespējamā viena gada 1 ha tirgus nomas maksa 2024. gada 5. septembrī 93 EUR (deviņdesmit trīs *euro*) par 1 ha.

Pašvaldības mantas novērtēšanas un izsoles komisija 2024. gada 25. oktobrī (protokols Nr. K.1-2/284) pamatojoties uz Publiskas personas finanšu līdzekļu un mantas izšķērdēšanas novēršanas likuma 3. panta 2. punktu, kas noteic, ka publiskā persona rīkojas ar finanšu līdzekļiem, un mantu lietderīgi, tas ir, manta atsavināma vai nododama īpašumā vai lietošanā citai personai par iespējami augstāku cenu, noteica Nekustamā īpašuma izsoles sākuma nomas maksu gadā 93 EUR (deviņdesmit trīs *euro*) par 1 ha.

Pamatojoties uz Publiskas personas finanšu līdzekļu un mantas izšķērdēšanas novēršanas likuma 3. panta 2. punktu, 6.¹ panta pirmo daļu, Pašvaldību likuma 10. panta pirmās daļas 21. punktu, 73. panta trešo daļu, Ministru kabineta 2018. gada 19. jūnija noteikumu Nr. 350 “Publiskas personas zemes nomas un apbūves tiesības noteikumi” 28. punktu, 29.8. un 30.4. apakšpunktu, 32. un 40. punktu un ņemot vērā Ogres novada pašvaldības mantas novērtēšanas un izsoles komisijas 2024. gada 25. oktobra protokolu Nr. K.1-2/284,

**balsojot: ar 20 balsīm "Par" (Andris Krauja, Artūrs Mangulis, Atvars Lakstīgala, Dace Veiliņa, Daiga Brante, Dainis Širovs, Egils Helmanis, Igors Miglinieks, Ilmārs Zemnieks, Indulis Trapiņš, Jānis Iklāvs, Jānis Kaijaks, Jānis Siliņš, Kaspars Bramanis, Pāvels Kotāns, Raivis Ūzuls, Rūdolfs Kudļa, Santa Ločmele, Toms Āboltiņš, Valentīns Špēlis), "Pret" – nav, "Atturas" – nav, "Nepiedalās" – nav**,

Ogres novada pašvaldības dome **NOLEMJ:**

1. **Iznomāt** lauksaimniecības vajadzībām uz 5 gadiem Ogres novada pašvaldībai piederošā nekustamā īpašuma ar nosaukumu “Rozas” 2, Madlienas pag., Ogres nov., kadastra numurs 7468 009 0062, daļu: zemes vienības ar kadastra apzīmējumu 7468 009 0062 daļu ~9,54 ha platībā (saskaņā ar grafisko pielikumu), turpmāk – Nekustamais īpašums.
2. **Noteikt** Nekustamā īpašuma nomas maksu gadā 93 EUR (deviņdesmit trīs *euro*) par 1 ha, ja publikācijā par nekustamā īpašuma iznomāšanu noteiktajā termiņā pieteicies tikai viens pretendents, un **noteikt** Nekustamā īpašuma izsoles sākuma nomas maksu gadā 93 EUR (deviņdesmit trīs *euro*) par 1 ha.
3. **Uzdot** Ogres novada pašvaldības mantas novērtēšanas un izsoles komisijai normatīvajos aktos noteiktajā kārtībā publicēt informāciju par Nekustamā īpašuma iznomāšanu, tostarp nosakot, ka nomnieks kompensē neatkarīga vērtētāja pakalpojumu izmaksas par nomas maksas noteikšanu, apstiprināt nomas tiesību pretendentu, organizēt Nekustamā īpašuma nomas tiesību izsoli, ja pieteikušies vairāki nomas tiesību pretendenti, noteikt piemērojamo izsoles veidu, kā arī apstiprināt izsoles noteikumus un rezultātus.
4. **Uzdot** Ogres novada Madlienas pagasta pārvaldei mēneša laikā pēc Ogres novada pašvaldības mantas novērtēšanas un izsoles komisijas lēmuma par nomas tiesību pretendenta apstiprināšanu vai izsoles rezultātu apstiprināšanu, sagatavot un organizēt Nekustamā īpašuma nomas līguma noslēgšanu normatīvajos aktos noteiktajā kārtībā.
5. **Kontroli** par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)